CELEX: 32003R1556
Language: el
Date: 2003-08-18 00:00:00
Title: Κανονισμός (ΕΚ) αριθ. 1556/2003 της Επιτροπής, της 18ης Αυγούστου 2003, για την προκήρυξη δημοπρασίας για την πώληση αλκοόλης οινικής προέλευσης, αποθεματοποιημένης στη Γερμανία, για νέες βιομηχανικές χρήσεις, αριθ. 46/2003 ΕΚ

Avis juridique important

|

32003R1556

Κανονισμός (ΕΚ) αριθ. 1556/2003 της Επιτροπής, της 18ης Αυγούστου 2003, για την προκήρυξη δημοπρασίας για την πώληση αλκοόλης οινικής προέλευσης, αποθεματοποιημένης στη Γερμανία, για νέες βιομηχανικές χρήσεις, αριθ. 46/2003 ΕΚ  

Επίσημη Εφημερίδα αριθ. L 221 της 04/09/2003 σ. 0004 - 0007

Κανονισμός (ΕΚ) αριθ. 1556/2003 της Επιτροπήςτης 18ης Αυγούστου 2003για την προκήρυξη δημοπρασίας για την πώληση αλκοόλης οινικής προέλευσης, αποθεματοποιημένης στη Γερμανία, για νέες βιομηχανικές χρήσεις, αριθ. 46/2003 ΕΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, περί κοινής οργανώσεως της αμπελοοινικής αγοράς(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2),τον κανονισμό (ΕΚ) αριθ. 1623/2000 της Επιτροπής, της 25ης Ιουλίου 2000, για τον καθορισμό των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράς, όσον αφορά τους μηχανισμούς της αγοράς(3), όπως τροποποιήθηκε τελευταία από τον κανονισμό (ΕΚ) αριθ. 1411/2003(4), και ιδίως το άρθρο 80,Εκτιμώντας τα ακόλουθα:(1) Ο κανονισμός (ΕΚ) αριθ. 1623/2000 καθορίζει, μεταξύ άλλων, τις λεπτομέρειες εφαρμογής που αφορούν τη διάθεση των αποθεμάτων αλκοόλης που έχουν συσταθεί μετά τις αποστάξεις που αναφέρονται στα άρθρα 27, 28 και 30 του κανονισμού (ΕΚ) αριθ. 1493/1999 και κατέχονται από τους οργανισμούς παρέμβασης.(2) Είναι σκόπιμο να διενεργηθούν δημοπρασίες για την πώληση αλκοόλης οινικής προέλευσης, για νέες βιομηχανικές χρήσεις, προκειμένου να περιοριστούν τα αποθέματα κοινοτικής οινικής αλκοόλης και να δοθεί η δυνατότητα υλοποίησης στην Κοινότητα βιομηχανικών σχεδίων περιορισμένης έκτασης ή μεταποίησής της σε εμπορεύματα προοριζόμενα να εξαχθούν για βιομηχανικούς σκοπούς. Η κοινοτική οινική αλκοόλη που έχει αποθεματοποιηθεί στη Γερμανία αποτελείται από ποσότητες που προέρχονται από την απόσταξη που αναφέρεται στο άρθρο 30 του κανονισμού (ΕΚ) αριθ. 1493/1999.(3) Μετά τον κανονισμό (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του νέου γεωργονομισματικού καθεστώτος του ευρώ(5), οι τιμές προσφοράς και οι εγγυήσεις πρέπει να εκφράζονται σε ευρώ και οι πληρωμές πρέπει να πραγματοποιούνται σε ευρώ.(4) Πρέπει να καθοριστεί μια ελάχιστη τιμή για την υποβολή των προσφορών.(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Με τη δημοπρασία αριθ. 46/2003 ΕΚ, πωλείται αλκοόλη οινικής προέλευσης για νέες βιομηχανικές χρήσεις. Η αλκοόλη προέρχεται από την απόσταξη που αναφέρεται στο άρθρο 30 του κανονισμού (ΕΚ) αριθ. 1493/1999 και κατέχεται από το γερμανικό οργανισμό παρέμβασης.Ο όγκος της προσφερόμενης προς πώληση αλκοόλης ανέρχεται σε 20330,986 εκατόλιτρα αλκοόλης 100 % vol.Άρθρο 2Η πώληση γίνεται σύμφωνα με τις διατάξεις των άρθρων 79, 81, του άρθρου 82 παράγραφοι 1, 2, 3 και 5, των άρθρων 83, 84, 85, 95, 96, 97, 100 και 101 του κανονισμού (ΕΚ) αριθ. 1623/2000 και του άρθρου 2 του κανονισμού (ΕΚ) αριθ. 2799/98.Άρθρο 3Ο τόπος που ευρίσκονται οι δεξαμενές όπως και τα στοιχεία τους, ο όγκος αλκοόλης που περιέχει καθεμία από τις δεξαμενές, ο αλκοολικός τίτλος και τα χαρακτηριστικά της αλκοόλης, ορισμένοι ειδικοί όροι καθώς και η υπηρεσία της Επιτροπής που είναι αρμόδια να παραλάβει τις προσφορές εμφαίνονται στο παράρτημα I του παρόντος κανονισμού.Άρθρο 4Κάθε προσφορά πρέπει να συνοδεύεται από την απόδειξη συστάσεως, στο σχετικό οργανισμό παρέμβασης που κατέχει την εν λόγω αλκοόλη, εγγυήσεως συμμετοχής ύψους 4 ευρώ ανά εκατόλιτρο αλκοόλης σε 100 % vol.Άρθρο 5Η ελάχιστη δυνατή τιμή προσφοράς είναι τα 9 ευρώ ανά εκατόλιτρο αλκοόλης σε 100 % vol.Άρθρο 6Οι διατυπώσεις οι σχετικές με τη δειγματοληψία έχουν καθοριστεί στο άρθρο 98 του κανονισμού (ΕΚ) αριθ. 1623/2000. Η τιμή των δειγμάτων ανέρχεται σε 10 ευρώ ανά λίτρο.Ο οργανισμός παρέμβασης παρέχει κάθε χρήσιμη πληροφορία σχετικά με τα χαρακτηριστικά των πωλούμενων αλκοολών.Άρθρο 7Η εγγύηση καλής εκτέλεσης ανέρχεται στο ποσό των 30 ευρώ ανά εκατόλιτρο αλκοόλης σε 100 % vol.Άρθρο 8Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 18 Αυγούστου 2003.Για την ΕπιτροπήFranz FischlerΜέλος της Επιτροπής(1) ΕΕ L 179 της 14.7.1999, σ. 1.(2) ΕΕ L 122 της 16.5.2003, σ. 1.(3) ΕΕ L 194 της 31.7.2000, σ. 45.(4) ΕΕ L 201 της 8.8.2003, σ. 12.(5) ΕΕ L 349 της 24.12.1998, σ. 1.ΠΑΡΑΡΤΗΜΑ IΔΗΜΟΠΡΑΣΙΑ ΑΛΚΟΟΛΗΣ ΓΙΑ ΝΕΕΣ ΒΙΟΜΗΧΑΝΙΚΕΣ ΧΡΗΣΕΙΣ αριθ. 46/2003 ΕΚI. Τόπος αποθεματοποίησης, όγκος και χαρακτηριστικά της πωλούμενης αλκοόλης>ΘΕΣΗ ΠΙΝΑΚΑ>II. Προορισμός και χρήση της αλκοόληςΗ δημοπρατούμενη αλκοόλη προορίζεται για νέες βιομηχανικές χρήσεις, όπως αυτέ ορίζονται στο άρθρο 79 του κανονισμού (ΕΚ) αριθ. 1623/2000.Τις αποδείξεις σχετικά με τον προορισμό και τη χρήση της αλκοόλης παρέχει μία εταιρία επιτήρησης και υποβάλει ο ενδιαφερόμενος οργανισμός παρέμβασης.Οι ανωτέρω δαπάνες βαρύνουν τον αγοραστή πλειοδότη.III. Μορφή των προσφορών1. Οι προσφορές πρέπει να υποβληθούν για την ποσότητα των 20330,986 εκατολίτρων αλκοόλης εκφραζόμενων σε εκατόλιτρα αλκοόλης βαθμού 100 % κατ' όγκο.Προσφορές για χαμηλότερη ποσότητα δεν γίνονται δεκτές.2. Οι προσφορές πρέπει:- είτε να σταλούν με συστημένη επιστολή στην Επιτροπή των Ευρωπαϊκών Κοινοτήτων, rue de la Loi 200, B-1049 Bruxelles,- είτε να κατατεθούν στο θυρωρείο του κτιρίου "Loi 130" της Επιτροπής των Ευρωπαϊκών Κοινοτήτων, rue de la Loi 130, B-1049 Bruxelles, μεταξύ των ωρών 11 και 12 της αναφερόμενης στο παρακάτω σημείο 4 ημέρας.3. Οι προσφορές εσωκλείονται σε κλειστό και σφραγισμένο φάκελο που φέρει την ένδειξη: "Υποβολή προσφοράς - Δημοπρασία αλκοόλης για νέες βιομηχανικές χρήσεις αριθ. 46/2003 ΕΚ - Aλκοόλη, ΓΔ AGRI/D/4 - Ανοίγεται μόνο κατά τη σύνοδο της ομάδας ανάλυσης των προσφορών"· ο εν λόγω φάκελος εσωκλείεται σε φάκελο με διεύθυνση αποδέκτη την Επιτροπή.4. Οι προσφορές πρέπει να περιέλθουν στην Επιτροπή το αργότερο στις 30 Σεπτεμβρίου 2003, στις 12.00 (ώρα Βρυξελλών).5. Κάθε προσφορά πρέπει να φέρει το ονοματεπώνυμο και τη διεύθυνση του προσφέροντος και να αναφέρει:α) τα στοιχεία της δημοπρασίας αλκοόλης για νέες βιομηχανικές χρήσεις, αριθ. 46/2003 ΕΚ·β) την τιμή προσφοράς, εκφραζόμενη σε ευρώ ανά εκατόλιτρο αλκοόλης βαθμού 100 % κατ' όγκο·γ) το σύνολο των δεσμεύσεων, εγγράφων και δηλώσεων που προβλέπονται στα άρθρα 82 και 97 του κανονισμού (ΕΚ) αριθ. 1623/2000 και στο παράρτημα II του παρόντος κανονισμού.6. Κάθε προσφορά πρέπει να συνοδεύεται από βεβαιώσεις κατάθεσης της εγγύησης συμμετοχής, εκδιδόμενες από τον ακόλουθο οργανισμό παρέμβασης:- Bundesanstalt für Landwirtschaft und Ernährung (BLE), Referat 321, Besuchsanschrift: Adickesallee 40, D-60322 Frankfurt am Main, Postanschrift: D-60631 Frankfurt am Main, Telefon: +[49 (0)] 69-1564- 0 (Zentrale) oder +[49 (0)] 69-1564-479 (Durchwahl), Telefax: +[49 (0)] 69-1564-794, e-mail: poststelle@ble.deΗ εγγύηση αυτή πρέπει να αντιστοιχεί σε ποσό 81323,944 ευρώ.ΠΑΡΑΡΤΗΜΑ IIΚατάλογος των δεσμεύσεων που αναλαμβάνονται και των εγγράφων που πρέπει να παρασχεθούν τη στιγμή της υποβολής της προσφοράς από τον προσφέροντα:1. Η απόδειξη ότι έχει συσταθεί η εγγύηση συμμετοχής στον οργανισμό παρέμβασης.2. Η ένδειξη του τόπου τελικής χρήσης της αλκοόλης και η δέσμευση που αναλαμβάνει ο προσφέρων να τηρήσει τον εν λόγω προορισμό.3. Η προσφορά πρέπει επίσης να αναφέρει το ονοματεπώνυμο και τη διεύθυνση του προσφέροντος, τα στοιχεία της προκήρυξης διαγωνισμού, την προτεινόμενη τιμή εκφραζόμενη σε ευρώ ανά εκατόλιτρο αλκοόλης 100 % vol.4. Η υποχρέωση του προσφέροντος να τηρήσει το σύνολο των διατάξεων που αφορούν το σχετικό διαγωνισμό.5. Δήλωση του προσφέροντος, με την οποία παραιτείται κάθε ένστασης όσον αφορά την ποιότητα του προϊόντος που του έχει ενδεχομένως κατακυρωθεί, και όσον αφορά τα χαρακτηριστικά του, ότι δέχεται να υποστεί οποιονδήποτε έλεγχο όσον αφορά τον προορισμό και τη χρήση της αλκοόλης και ότι αναλαμβάνει το βάρος της απόδειξης ότι γίνεται χρήση της αλκοόλης σύμφωνα με τους όρους που καθορίζονται στην παρούσα προκήρυξη διαγωνισμού.